OpenLLM-France/wikimedia huggingface dataset:
# Píram

Segons la mitologia romana, Píram fou un jove babiloni. La font més coneguda de la seva història amorosa es troba en Les Metamorfosis.
S'enamorà de Tisbe, veïna seua, però no s'hi podia casar per l'oposició dels seus pares. Un dia, van prendre el comú acord d'escapar-se i trobar-se en un indret dels afores, al costat d'una morera. Tisbe hi arribà primer, però en veure un lleó que s'hi acostava cuità a amagar-se i en la fugida va perdre el vel. La fera l'estripà i el tacà amb la sang de la seua darrera víctima. Quan Píram hi arribà i trobà el vel allà abandonat, tement el pitjor, es matà amb el seu propi punyal. Tisbe, en tornar al lloc i trobar-se'l mort, es clavà el mateix punyal per morir al seu costat. La sang dels amants va regar la morera i va fer que els seus fruits, que fins aleshores havien estat blancs, es tornessin vermells.
El mite va ser recollit amb alteracions en el Decameró de Giovanni Boccaccio, centrant-se en la comunicació entre els amants a les seves llars i va servir de base per a Romeu i Julieta, especialment pel tràgic final on una falsa mort de la noia provoca la mort veritable dels dos amants.

## Notes

* ↑ Parramon i Blasco, Jordi. Diccionari de la mitologia grega i romana. Barcelona: Edicions 62, 1997, p. 176. ISBN 8429741461.

## Enllaços externs

* Informació sobre Píram i Tisbe. (anglès)
* Videoclip "Pyramus and Thisbe" de The Beatles. Arxivat 2014-07-12 a Wayback Machine. (anglès)
# Zone

Zone (grec antic: Ζώνη) fou una ciutat de la costa sud de Tràcia, situada en un cap o promontori amb el mateix nom, a poca distància a l'oest de l'entrada al llac Stentoris (en llatí Lacus Stentoris).

## Referències

* ↑ Heròdot, 2010, p. 68.

## Bibliografia

* Heròdot. Història. Llibre VII. Fundació Bernat Metge, 2010. ISBN 9788498591460.
Viccionari
# James Fallon

* Per a altres significats, vegeu «Jimmy Fallon».
James Fallon (Vermont, 18 d'octubre de 1947 - 20 de novembre de 2023) va ser un neurocientífic i professor estatunidenc. Fallon va impartir classes de neurobiologia i anatomia així com psiquiatria i comportament humà a la Facultat de Medicina de la Universitat de Califòrnia a Irvine. Els seus interessos de recerca inclouen cèl·lules mare adultes, neuroanatomia i circuits químics, funcions cerebrals superiors i imatges cerebrals.
Fallon, que ell mateix afirma que té els correlats neurològics i genètics de la psicopatia, s'ha classificat com un «psicòpata prosocial». L'octubre de 2013, Current (adquirit per Penguin) va publicar el seu llibre The Psychopath Inside: A Neuroscientist's Personal Journey into the Dark Side of the Brain.

## Referències

* ↑ «Are You Good or Evil?. 7 September, 2011.». [Consulta: 21 setembre 2011].
* ↑ "Confessions of a Pro-Social Psychopath" Arxivat August 19, 2013, a Wayback Machine.. World Science Festival, September 22, 2011.
# Federico Colonna (ciclista)

* No s'ha de confondre amb Federico Colonna.
Federico Colonna (Fucecchio, Toscana, 17 d'agost de 1972) és un ciclista italià, que fou professional entre 1994 i 2001. Bon esprintador, en el seu palmarès destaca la victòria final a la Clàssica d'Alcobendas i bastantes victòries d'etapa.

## Palmarès

* 1993
** 1r al Circuit del Porto-Trofeu Arvedi
* 1994
** Vencedor d'una etapa a la Herald Sun Tour
** Vencedor d'una etapa a la Volta a Múrcia
** Vencedor d'una etapa a la Volta a Castella i Lleó
* 1995
** 1r a la Clàssica d'Alcobendas
** Vencedor d'una etapa als Quatre dies de Dunkerque
** Vencedor de 3 etapes a la Volta a Castella i Lleó
* 1996
** Vencedor d'una etapa a la Volta als Països Baixos
** Vencedor d'una etapa a la Volta a Polònia
** Vencedor d'una etapa al Tour DuPont
** Vencedor d'una etapa al Circuit de La Sarthe
** 1r al Trofeu Manacor de la Challenge de Mallorca
* 1997
** 1r al Gran Premi Città di Rio Saliceto e Correggio
* 1998
** 1r al Gran Premi Città di Rio Saliceto e Correggio
** Vencedor d'una etapa a la Volta a la Comunitat Valenciana
* 2001
** Vencedor d'una etapa al Tour de Langkawi

### Resultats al Giro d'Itàlia

* 1998. 155è de la classificació general.

### Resultats a la Volta a Espanya

* 1997. Abandona
* 2000. 121è de la classificació general.

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Puig del Moro

«Puig del Moro» té aquests significats:
* Puig del Moro (Olivella), muntanya del municipi d'Olivella (Garraf)
* Puig del Moro (el Port de la Selva), muntanya del municipi del Port de la Selva (Alt Empordà)
* Puig del Moro (Sant Feliu de Codines) muntanya del municipi de Sant Feliu de Codines (Vallès Oriental)
* Puig del Moro (Sóller), muntanya del municipi de Sóller (Mallorca)
# Baygorria

Baygorria és una entitat de població de l'Uruguai, ubicada entre els departaments de Durazno i Río Negro, a la riba del riu del mateix nom, i sobre la ruta 4.
Es troba a 43 metres sobre el nivell del mar. Té una població aproximada de 476 habitants.

## Referències

* ↑ (anglès) Mapa, localització, clima i altres dades sobre Baygorria
# Jocs Mediterranis de 1991

Els onzens Jocs Mediterranis es van celebrar a Atenes (Grècia), del 28 de juny al 12 de juliol de 1991.
Hi participaren un total de 2.762 esportistes (2.176 homes i 586 dones) en representació de 18 estats mediterranis. Es disputaren un total de 217 competicions de 24 esports.

## Medaller

| Pos. | Estat | | | | Total |
| 1 | Itàlia | 67 | 49 | 52 | 168 |
| 2 | França | 48 | 57 | 34 | 139 |
| 3 | Turquia | 23 | 11 | 12 | 46 |
| 4 | Espanya | 22 | 39 | 49 | 110 |
| 5 | Iugoslàvia | 16 | 13 | 9 | 38 |
| 6 | Grècia | 9 | 22 | 29 | 60 |
| 7 | Algèria | 9 | 3 | 5 | 17 |
| 8 | Egipte | 8 | 10 | 17 | 35 |
| 9 | Marroc | 5 | 5 | 10 | 20 |
| 10 | Síria | 4 | 2 | 5 | 11 |
| 11 | Xipre | 1 | 2 | 1 | 4 |
| 12 | Líban | 1 | 1 | 1 | 3 |
| 13 | Tunísia | 1 | 0 | 5 | 6 |
| 14 | Albània | 0 | 4 | 4 | 8 |

## Referències

* ↑ «Jocs Mediterranis». enciclopedia.cat. [Consulta: 25 juny 2018].
# Óstrovo

Óstrovo (en rus: Острово) és un poble de la República de Komi, a Rússia, segons el cens del 2010 tenia 4 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Invader

Invader (nascut el 1969) és un artista urbà francès, que enganxa els personatges del joc d'arcade Space Invaders (1978), estan fets per petites peces de colors quadrats en forma de mosaics. Ho fa en ciutats de tot el món, llavors documenta això com una "invasió".

## Galeria d'imatges

* Invaders a París (França)

## Referències

* ↑ https://web.archive.org/web/20100727024723/http://swindlemagazine.com/issue03/space-invader-2/
# Axel Domont

Axel Domont (Valença, Droma, 7 d'agost de 1990) és un ciclista francès, professional des del 2013. Actualment corre a l'equip AG2R La Mondiale. Al Circuit de La Sarthe de 2014 aconseguí la seva primera victòria com a professional.

## Palmarès

* 2008
** 1r al Tour de Valromey i vencedor d'una etapa
* 2012
** 1r al Gran Premi de la vila de Buxerolles
** Vencedor d'una etapa a la Toscana-Terra de ciclisme
* 2014
** Vencedor d'una etapa al Circuit de la Sarthe

### Resultats al Giro d'Itàlia

* 2014. 58è de la classificació general
* 2015. 20è de la classificació general
* 2016. 50è de la classificació general

### Resultats a la Volta a Espanya

* 2016. 48è de la classificació general
* 2017. No surt (14a etapa)
* 2020. Abandona (2a etapa)

### Resultats al Tour de França

* 2017. 68è de la classificació general
* 2018. Abandona (4a etapa)

## Referències

* ↑ «Navardauskas se lleva La Sarthe». Marca, 11-04-2014 [Consulta: 6 juny 2014].
* ↑ Fitxa a sitiodeciclismo.net'

## Enllaços externs

* Web oficial Arxivat 2021-12-20 a Wayback Machine.
# Púding

Un púding (de l'anglès, pudding) és un tipus de pastís tou i humit, preparat dins un motlle, amb característiques molt diverses segons els ingredients, quasi sempre a base de civada, pot ser dolç o salat. Troba el seu origen el Regne Unit i és molt present a altres llocs que els anglesos van colonitzar, com ara l'Índia o Menorca.
La paraula ha passat al català per a referir-se a un pastís dolç o salat amb una consistència determinada. A la cuina dels Països Catalans va entrar per via de Menorca, on els púdings són descrits per Pedro Ballester i on encara es fan sovint púdings dolços sobretot per aprofitar les restes de pa, galetes, coques bamba i altres productes que queden durs o que simplement sobren d'altres dies. A Menorca alguns dels púdings més típics es fan amb brossat de l'illa, o amb patata (amb ametlla o sense), o bé és el dit «d'ensaïmada» (en realitat, d'ensaïmada o més sovint de coca bamba, per aprofitar les que queden dures, sobretot després de festes), però també se'n fan d'altres amb ous, llet, sucre, etc. És molt típic, a Menorca, decorar-los amb panses i pinyons.
Hi ha moltes varietats regionals com el Yorkshire pudding (salat), component típic del menjar de diumenge britànic Sunday roast o el Sussex pond púding (dolç).

## Referències

* ↑ «Púding». Gran Enciclopèdia Catalana. Barcelona: Grup Enciclopèdia Catalana.
* ↑ «púding». Diccionari de la llengua catalana de l'IEC. Institut d'Estudis Catalans.
* ↑ Ballester, Pedro. De re cibaria. Sisena edició 1995. Barcelona: Ed.Ingoprint, 1923. ISBN 84-920610-1-4.
* 1 2 Fuster, Xim; Gómez, Manel. Menorca: gastronomia i cuina. Sant Lluís (Menorca): Triangle Postals, 2005, p. 143. ISBN 84-8478-187-9.

## Enllaços externs

             A Wikimedia Commons hi ha contingut multimèdia relatiu a: Púding
* «Recepta de púding de xocolata», 26-11-2008.
# Biblioteca de la Universitat d'Umeå

La Biblioteca de la Universitat d'Umeå (Umeå universitetsbibliotek en suec), abreviat com UmUB, és una de les set biblioteques de Suècia que per llei rep els llibres directament dels editors suecs amb una còpia de tots els llibres editats al país, el que es coneix com a pliktbibliotek en suec. Es troba a la Universitat d'Umeå, a la ciutat de la qual reb el nom, al nord del país, i és la principal biblioteca de Norrland.

## Història

El 1950 va nàixer com a biblioteca de la ciutat d'Umeå. El 1951 va ser reconeguda com a important per al nord de Suècia. Les editorials han de lliurar per llei una còpia de tots els llibres editats al país. Es va anar expandint gradualment per a donar serveis als investigadors i a l'educació universitària. El 1965, quan es va fundar la Universitat d'Umeå es va convertir en la biblioteca universitària. El 1968 es va construir un nou edifici per a la biblioteca al campus de la universitat. Ha tingut diverses ampliacions, l'última d'elles el 2006. El 2002 es va construir un edifici per a la biblioteca mèdica.
La biblioteca comprén diverses biblioteques com la biblioteca de la universitat (UB), els arxius per a investigació, la biblioteca mèdica de l'Hospital de la Universitat de Norrland, la del Campus d'Art d'Umeå i d'Örnsköldsvik.

## Referències

* ↑ «About the Library» (en anglés). Umeå University. [Consulta: 6 maig 2014].

## Enllaços externs

* Pàgina web de la biblioteca
# Isoperla orobica

Isoperla orobica és una espècie d'insecte plecòpter pertanyent a la família dels perlòdids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Europa: Itàlia i Suïssa.

## Referències

* ↑ Banks, 1906. Ent. News 17:175. «Enllaç».
* ↑ uBio (anglès)
* ↑ Ravizza, C., 1975. Redia 56:327.
* ↑ Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Quelques plécoptères nouveaux por la faune de Suisse (francès)

## Enllaços externs

* PESI (anglès)
* BioLib (anglès)
# Jean-Joconde Stevenin

Jean-Joconde Stevenin (Gaby 1865 - 1956) fou un sacerdot i polític valldostà. Estudià al seminari d'Aosta, on el 1890 en fou nomenat professor i guia espiritual. El 1895-1897 fou director del diari Le Duché d'Aoste, on hi destacà pel seu esperit progressista. Fou apartat de la direcció per un atac al rei Humbert I d'Itàlia. Simultàniament, el 1897 participà en la creació d'una cooperativa de consum i el 1898 en la d'una biblioteca i una societat de mutualisme. Contactà amb Luigi Sturzo i se'l considerà un dels precursors de la democràcia cristiana a la Vall d'Aosta.
El 1901 fundà el diari La Valdôtaine, el 1903 fou escollit regidor de l'ajuntament d'Aosta, el 1907 d'Issime i el 1913 novament a Aosta. El 1919 li oferiren el bisbat de Cuneo, però rebutjà el càrrec. Proper al Partit Popular Italià, es va oposar a la dictadura de Benito Mussolini, sobretot des que el 1931 fossin dissoltes les organitzacions catòliques a la Vall d'Aosta. El 1945 participà en la fundació d'Unió Valldostana i col·laborà en la redacció de l'estatut d'autonomia per a la Vall d'Aosta.

## Enllaços externs

* (italià) Biografia
# Hoquei sobre herba als Jocs Olímpics d'estiu de 1932

Als Jocs Olímpics d'Estiu de 1932 realitzats a la ciutat de Los Angeles (Estats Units) es disputà una prova, en categoria masculina, d'hoquei sobre herba. Aquesta fou la quarta vegada que aquest esport formà part del programa olímpic, sent la primera que ho feia de forma consecutiva, i del qual ja no n'ha quedat mai més exclosa. La competició es dugué a terme entre els dies 4 i 11 d'agost de 1932.

## Comitès participants

Hi participaren un total de 39 jugadors de tan sols tres comitès nacionals, renunciant sobretot les poderoses seleccions europees pel gran cost del viatge.
* Estats Units (13)
* Índia (15)
* Japó (11)

## Resum de medalles

| Prova | Or | Argent | Bronze |
| Hoquei sobre herba masculí | ÍndiaRichard Allen Muhammad Aslam Lal Bokhari Frank Brewin Richard Carr Dhyan Chand Leslie Hammond Arthur Hind Sayed Jaffar Masud Minhas Broome Pinniger Gurmit Singh Kullar Roop Singh William Sullivan Carlyle Tapsell | JapóShunkichi Hamada Junzo Inohara Sadayoshi Kobayashi Haruhiko Kon Kenichi Konishi Hiroshi Nagata Eiichi Nakamura Yoshio Sakai Katsumi Shibata Akio Sohda Toshio Usami | Estats UnitsWilliam Boddington Harold Brewster Roy Coffin Amos Deacon Horace Disston Samuel Ewing James Gentle Henry Greer Lawrence Knapp David McMullin Leonard O'Brien Charles Sheaffer Frederick Wolters |

## Medaller

| Posició | País | | | | Total |
| 1 | Índia | 1 | 0 | 0 | 1 |
| 2 | Japó | 0 | 1 | 0 | 1 |
| 3 | Estats Units | 0 | 0 | 1 | 1 |

## Resultats

La presència de només tres seleccions feu que la competició es jugués en un únic grup de "tots contra tots".
| Data | Selecció | Resultat | Selecció |
| 4 d'agost | Índia | 11 – 1 | Japó |
| 8 d'agost | Estats Units | 2 – 9 | Japó |
| 11 d'agost | Estats Units | 1 – 24 | Índia |

## Referències

* ↑ «Olympedia – Hockey at the 1932 Summer Olympics». [Consulta: 7 octubre 2024].
# Ózero

Ózero (en rus: Озеро) és un poble (un possiólok) de l'óblast de Vólogda, a Rússia, que el 2002 tenia 235 habitants.

## Referències

* ↑ Постановление Губернатора области «Об изменениях в административно-территориальном устройстве Вытегорского района» от 27.06.2001 № 620Plantilla:Недоступная ссылка
# Rafel Evinent Muntaner

Rafel Evinent i Muntaner (Bunyola, Mallorca, 1726 – Palma, 1814) va ser un metge balear.
Fill de Bartomeu Evinent i de Joana Anna Muntaner, va estudiar medicina a la Universitat Literària de Palma, on s'hi va llicenciar el 1749. Posteriorment va ser catedràtic (1774-1809) d'aquesta Universitat. Es va casar amb Caterina Estades, però no tingueren descendència.
Va formar part del grup dels il·lustrats mallorquins i fou membre fundador de la Societat Econòmica d'Amics del País de Mallorca (1778). Fou també membre fundador de l'Acadèmia Medico-Pràctica de Mallorca (1788-1800) de la qual fou censor i president (1793-1799). Mestre del metge liberal Bernat Fiol Jaume (1778-1818), el va defensar quan fou acusat per la Inquisició de tenir llibres revolucionaris. Va ser membre corresponent del Real Jardín Botánico de Madrid des de 1755.

## Obres

* Breve instrucción de el modo, y medios de socorrer a los muertos aparentes, que se llaman asphiticos que la muy Ilustre Sociedad de Amigos del Pais de Mallorca publica en idioma español, y mallorquin para su mas cabal inteligencia; arreglada por los doctores en medicina y socios de la misma don Joseph Llabrès, Don Joaquin Jaquotot, y Don Rafael Evinent. Palma: Real Sociedad Económica de Amigos del País de Mallorca, 1779.
* "Proyecto de los Hospitales”, en Espiritu de los mejores diarios literarios que se publican en Europa (1790).

## Referències

* ↑ «Rafel Evinent Muntaner». Gran Enciclopèdia Catalana. Barcelona: Grup Enciclopèdia Catalana.
* ↑ Pou Amengual, Miquel «Les propietats i el patrimoni artístic del canonge Antoni Evinent (Bunyola, 1743 - Palma, 1814)». BSAL 68, 2012, pàg. 155-183.
* ↑ March Noguera, Joan «Rafael Evinent Muntaner». Real Academia de la Història.
# Pseudobagrus tokiensis

Pseudobagrus tokiensis és una espècie de peix de la família dels bàgrids i de l'ordre dels siluriformes.

## Morfologia

Els mascles poden assolir els 11,3 cm de longitud total.

## Distribució geogràfica

Es troba al Japó.

## Referències

* ↑ Bleeker P. 1859. Enumeratio specierum piscium hucusque in Archipelago indico observatarum, adjectis habitationibus citationibusque, ubi descriptiones earum recentiores reperiuntur, nec non speciebus Musei Bleekeriani Bengalensibus, Japonicis, Capensibus Tasmanicisque. Acta Soc. Sci. Indo-Neerl. v. 6. i-xxxvi + 1-276.
* ↑ BioLib (anglès)
* 1 2 FishBase (anglès)
* ↑ Watanabe, K. i H. Maeda 1995. Redescription of two ambiguous Japanese bagrids, Pseudobagrus aurantiacus (Temminck i Schlegel) and Pseudobagrus tokiensis Döderlein. Jap. J. Ichthyol. 41(4):409-420.

## Bibliografia

* Burgess, W.E. 1989. An atlas of freshwater and marine catfishes. A preliminary survey of the Siluriformes. T.F.H. Publications, Inc., Neptune City (Nova Jersey, Estats Units). 784 p.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Steindachner, F. & L. Döderlein. 1887. Beiträge zur Kenntniss der Fische Japan's. (IV.). Denkschriften der Mathematisch-Naturwissenschaftlichen Classe der Kaiserlichen Akademie der Wissenschaften in Wien v. 53 (1. abth.): 257-296, Pls. 1-4.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Quint Pompeu Rufus (pretor 63 aC)

Quint Pompeu Rufus (llatí: Quintus Pompeius Rufus) va ser un magistrat romà del segle i aC membre de la gens Pompeia, però de relació desconeguda amb altres membres de la gens.
Era pretor l'any 63 aC i va ser enviat a Càpua, on va restar fins al 62 aC per controlar els esclaus a la Campània i la Pulla i evitar que s'aixequessin en revolta en suport de Catilina. El 61 aC va obtenir Àfrica com a propretor, però amb títol de procònsol, província que segons Ciceró va governar amb gran integritat.
No va aconseguir ser escollit cònsol encara que es pensa que es va presentar a alguna elecció en anys posteriors. Se sap que encara era viu l'any 56 aC.

## Referències

* ↑ Smith, William (ed.). Dictionary of greek and roman biography and mithology. Londres: John Murray, 1876, p. 476.
# Quint Pompeu Sosi Prisc

Quint Pompeu Sosi Prisc (llatí: Quintus Pompeius Sosius Priscus) va ser un magistrat romà del segle ii.
Va ser nomenat cònsol l'any 149 amb Servi Corneli Escipió Salvidiè Orfit, tal com indiquen els fastos.

## Referències

* ↑ «Pompeius 118». A: Realencyclopädie der classischen Altertumswissenschaft.
* ↑ [https://quod.lib.umich.edu/m/moa/acl3129.0003.001/535?page=root;rgn=full+text;size=100;view=image;q1=PriscusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 527. ]
# Rakovo

Rakovo és un poble i municipi d'Eslovàquia que es troba a la regió de Žilina, al centre-nord del país. És documentat per primera vegada el 1230. El 2017 tenia 364 habitants.
# Ramon Suriñach

«Ramon Suriñach» té aquests significats:
* Ramon Suriñach i Baell, dramaturg català (1858 - 1920).
* Ramon Suriñach i Senties, novel·lista, poeta i dramaturg català (Barcelona 1881 - 1964)
# Rasbora trilineata

Rasbora trilineata és una espècie de peix cipriniforme de la família dels ciprínids.

## Morfologia

Els mascles poden assolir els 13 cm de longitud total.

## Distribució geogràfica

Es troba al riu Mekong, a Malàisia, Sumatra i Borneo.

## Referències

* 1 2 FishBase (anglès)
* ↑ Taki, Y., 1974. Fishes of the Lao Mekong Basin. United States Agency for International Development Mission to Laos Agriculture Division. 232 p.
* ↑ Roberts, T.R., 1989. The freshwater fishes of Western Borneo (Kalimantan Barat, Indonesia). Mem. Calif. Acad. Sci. 14:210 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828. .
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Steindachner, F. 1870. Ichthyologische Notizen (X). Sitzungsber. Akad. Wiss. Wien v. 61 (1. Abth.): 623-642, Pls. 1-5.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Rasbora trifasciata

Rasbora trifasciata és una espècie de peix cipriniforme de la família dels ciprínids.

## Morfologia

Els mascles poden assolir els 5,9 cm de longitud total.

## Distribució geogràfica

Es troba a Borneo.

## Referències

* 1 2 FishBase (anglès)
* ↑ Kottelat, M., A.J. Whitten, S.N. Kartikasari i S. Wirjoatmodjo, 1993. Freshwater fishes of Western Indonesia and Sulawesi. Periplus Editions, Hong Kong. 221 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828. .
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Popta, C. M. L. 1905. Suite des descriptions préliminaires des nouvelles espèces de poissons recueillies au Bornéo central par M. le Dr. A. W. Nieuwenhuis en 1898 et en 1900. Notes Leyden Mus. v. 25 (note 15): 171-186.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Regió d'Ucayali

Ucayali és una regió del Perú. Limita a l'est amb l'Estat d'Acre (Brasil), al sud-est amb la Regió de Madre de Dios, al nord amb la Regió de Loreto, al sud amb la Regió de Cusco i a l'oest amb les regions de Junín, Pasco i Huánuco. Del 1987 al 1992 fou una de les regions unidepartamentals del país.

## Llengües

L'espanyol és parlat pel 86.5% de la població, mentre el 2,3% parla quítxua i el 0,5% parla aimara. Altres llengües ameríndies són parlades pel 9,7% de la població i el 0,2% parla llengües estrangeres,

## Divisió administrativa

La regió es divideix en quatre províncies:
* Coronel Portillo
* Atalaya
* Padre Abad
* Purus